Til gengæld fandt han arbejde med at portrættere gejstligheden og borgerstanden. Han var desuden en særdeles mangesidig og ikke uhabil kunstner; han gjorde kabinetsbilleder, frugtstykker, fuglestykker, [[stilleben]]sstykker, ''[[kontrafej|Contrefaiter]]'' og større familiebilleder, men vandt især navn ved sine ''Natstykker'', som det indre af en smedje, af et køkken med ild på skorstenen o.a. På sine natstykker forstod han med smag at anbringe portrætfigurer, som på et af dem Frederik 5., [[Juliane Marie af Braunschweig-Wolfenbüttel|Juliane Marie]] og sig selv. I sine arbejder fra [[1750'erne]] spores i portrætternes komposition påvirkning fra [[Carl Gustaf Pilo]] og [[Balthasar Denner]].<ref>Christian Elling, ''Om nogle Arbejder af Johan Hörner'', i: ''Kunstmuseets Aarsskrift'', XXIV 1937, s. 49.</ref> Hörner var blandt de malere, billedhuggere, forfattere, søofficerer og kadetter, som mødtes i hjemmet hos maleren [[Jacob Fosie]], fader til maleren [[Johanna Fosie]], i Østergade i København, hvor man afholdt kunstnerisk [[Salonliv|salon]] efter fransk forbillede.<ref>Elisabeth Fabritius: ''Johanna Marie Fosie (1726-1764).'' Dansk Kvindebiografisk Leksikon, Kvinfo.</ref>
Personbillede_savnes Kunst Historie Maleri